Men så begynner dramatikken. På det neste bildet ser vi Alexis med oppbrettede armer komme inn i en lang korridor der han lader våpenet sitt. I neste sekvens kommer han løpende ned en trapp og inn en dør med geværet i hendene, før han stiller seg bak et høyt skap og titter til siden for å se etter ofre.
Videoen viser ikke at Alexis avfyrer skudd, men før massakren var over lå 12 personer igjen døde i bygningen.
Alexis ble selv skutt og drept av politiet under angrepet.
Aaron Alexis hadde tidligere tjenestegjort i marinen, der han ble kastet ut på grunn av dårlig oppførsel.
Etter det begynte mannen fra Fort Worth i Texas ved et av marinens logistikksentre der han jobbet fra 2007 til 2011. Han har også arbeidet som sivil for marinen i IT-sektoren. Dette gjorde at han var sikkerhetsklarert for adgang til marinebasen.
Men i ettertid ble det stilt store spørsmål om hvordan dette kunne skje siden han to ganger hadde vært i kontakt med politiet på grunn av våpenbruk, og dessuten ble dimittert fra marinen i 2011 på grunn av en serie tjenesteforsømmelser.
Det er fortsatt ukjent hvordan Alexis fikk med seg våpenet inn på marinebasen. Det er utfra videoen ikke mulig å se om han har med seg våpenet i bagen han bærer med seg.